Vokietijos žemių ir VFR politinė sistema
**Vokietija** yra federacinė respublika. Jos politinę sistemą nustato Pagrindinis Įstatymas (Federacijos Konstitucija, vok. *Grundgesetz*). Sostinė – Berlynas, kuriame reziduoja Federalinė Vyriausybė.

Pagrindiniai principai
----------------------

*Pagrindinis straipsnis – Vokietijos konstitucija*.
Vokietijos politinė sistema remiasi Konstitucijoje įtvirtintais žmogaus orumo (1 str.), demokratijos, respublikos, federalizmo ir socialinės valstybės principais (20 str.). Kiti Konstitucijos 20 str. užfiksuoti principai yra valdžių atskyrimas ir parlamentinė demokratija. Pripažįstamos ir ginamos žmogaus teisės. Federaciją sudarančių žemių lygmenyje taip pat yra vykdomoji, įstatymų leidžiamoji ir teisminė valdžia.
Pagal VFR Konstitucijos 79 str. 3 paragrafą šie pamatiniai principai negali būti keičiami.

Didelę reikšmę politinėje sistemoje turi partijos. Tiesioginės demokratijos instrumentų Vokietijos konstitucijoje nėra numatyta.

Prezidentas
-----------

*Pagrindinis straipsnis – Vokietijos Federalinis Prezidentas*.
Bellevue rūmai Vokietijos sostinėje Berlyne

Dabartinis vadovas| Postas | Vadovas | Partija | Kadencijos pradžia |
| --- | --- | --- | --- |
| Prezidentas | Frankas Valteris Šteinmajeris | SPD | Nuo 2017 m. |
|

Valstybės galva – Federacijos prezidentas, renkamas bendrai Bundestago ir Bundesrato 5 metams.
Paskutiniai rinkimai vyko 2010 m. birželio 30 d. 
Prezidentas tėra simbolinė figūra, atliekanti reprezentacines ir tarpininkavimo funkcijas. Įstatymų veto teisės prezidentas neturi, skiria ambasadorius ir konsulus. Prezidento rezidencija yra *Bellevue* rūmai Berlyne ir prezidento vila *Villa Hammerschmidt* Bonoje.

Vykdomoji valdžia
-----------------

Federalinio Kanclerio kanceliarija Berlyne
*Pagrindiniai straipsniai – Vokietijos Vyriausybė ir Vokietijos Federalinis Kancleris*.

Dabartinis vadovas| Postas | Vadovas | Partija | Kadencijos pradžia |
| --- | --- | --- | --- |
| Federalinis Kancleris | Olaf Scholz | SPD | 2021 m. gruodžio 8 d. |
|

Federalinių ministrų (Bundesministrų) kabinetui vadovauja Federalinis Kancleris. Vokietijos Federacinės Respublikos federalinis kancleris yra Vokietijos Vyriausybės vadovas. Tai yra svarbiausias politinis postas Vokietijoje. Kancleris renkamas ketveriems metams. Federalinio Kanclerio rezidencija yra Kanclerio kanceliarija Berlyne ir *Palais Schaumburg* kanceliarija Bonoje. Šiuo metu tai Olaf Scholz, poste pakeitęs Angelą Merkel. Paskutiniai rinkimai vyko 2021 m. rugsėjo 26 d.

Įstatymų leidžiamoji valdžia
----------------------------

Bundestagas
*Pagrindiniai straipsniai – Vokietijos Bundestago prezidentas ir Bundestagas*.

Dabartinis vadovas| Postas | Vadovas | Partija | Kadencijos pradžia |
| --- | --- | --- | --- |
| Bundestago prezidentas | Wolfgang Schäuble | CDU | 2017 m. spalio 24 d. |
|

Nacionalinis parlamentas, kuris yra įsikūręs Berlyne, vadinasi Bundestagas. Tai yra vienintelis Konstitucinis organas, kuris piliečių yra renkamas tiesiogiai. Bundestago rezidencija yra Reichstago pastatas Berlyne. Įstatymiškas parlamentarų skaičius yra 598, bet deputatų skaičius dažnai būna didesnis. Dabartiniame, 17-tas Bundestagas susidaro 622 deputatų.

Bundesratas
*Pagrindiniai straipsniai – Vokietijos Bundesrato prezidentas ir Vokietijos Bundesratas*.

Dabartinis vadovas| Postas | Vadovas | Partija | Kadencijos pradžia |
| --- | --- | --- | --- |
| Bundesrato prezidentas | Dietmar Woidke | SPD | 2019 m. lapkričio 1 d. |
|

Konstitucinė Vokietijos institucija, atstovaujanti Vokietijos žemes yra Bundesratas. Rezidencija yra *Preußisches Herrenhaus* Berlyne. Bundesratas buvo įkurtas 1949 m. gegužės 23 d.

Didžiosios šalies partijos
--------------------------

* Vokietijos krikščionių demokratų sąjunga (CDU), Annegret Kramp-Karrenbauer
* Aljansas '90/Žalieji (BÜ/90), Annalena Baerbock ir Robert Habeck
* Krikščionių socialinė sąjunga (CSU), Markus Söder
* Vokietijos socialdemokratų partija (SPD), Andrea Nahles
* Kairiųjų partija (Die Linke), Katja Kipping ir Bernd Riexinger
* Laisvoji demokratų partija (FDP), Christian Lindner
* Alternatyva Vokietijai (AfD), Jörg Meuthen ir Tino Chrupalla.

Nuorodos
--------

Portal

**Vikisritis: *Vokietija***

* Oficiali Vokietijos Federalinio Prezidento svetainė (vokiečių, anglų, prancūzų, ispanų k.)
* Oficiali Vokietijos Vyriausybės svetainė (vokiečių, anglų, prancūzų k.)
* Oficiali Vokietijos Bundestago svetainė (vokiečių. k)
* Oficiali Vokietijos Bundesrato svetainė (vokiečių k.)

v • a • r **Europos šalių politinės sistemos** 

Airija |
Albanija |
Andora |
Armėnija |
Austrija |
Azerbaidžanas |
Baltarusija |
Belgija |
Bosnija ir Hercegovina |
Bulgarija |
Čekija |
Danija |
Estija |
Graikija |
Gruzija |
Islandija |
Ispanija |
Italija |
Jungtinė Karalystė (Anglija, Šiaurės Airija, Škotija, Velsas) |
Juodkalnija |
Kazachija |
Kosovas |
Kroatija |
Latvija |
Lenkija |
Lichtenšteinas |
Lietuva |
Liuksemburgas |
Makedonija |
Malta |
Moldavija |
Monakas |
Norvegija |
Nyderlandai |
Portugalija |
Prancūzija |
Rumunija |
Rusija |
San Marinas |
Serbija |
Slovakija |
Slovėnija |
Suomija |
Švedija |
Šveicarija |
Turkija |
Ukraina |
Vatikanas |
Vengrija |
Vokietija